Diari Oficial de la Generalitat Valenciana


Sumari del DOGV 3881, del 20-11-2000 (2000/9251)

ACORD de 14 de novembre de 2000, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Alquerías del Niño Perdido.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/9251


Data del document
:   14-11-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Alqueries, les
    * expropiació
    * administració local

ACORD de 14 de novembre de 2000, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Alquerías del Niño Perdido. [2000/X9251]
  
El Govern Valencià, en la reunió del dia 14 de novembre de 2000, adoptà l'acord següent:
  
L'Ajuntament d'Alquerías del Niño Perdido, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'obertura i urbanització del vial de circumval·lació de Bellaguarda.
  
Aquesta declaració d'ocupació urgent es justifica per les raons següents:
  
L'obra d'obertura i urbanització del vial de circumval·lació de Bellaguarda, ha de realitzar-se amb celeritat ja que les obres són finançades mitjançant conveni de col·laboració subscrit amb la Conselleria d'Obres Públiques Urbanisme i Transports, el 18 de novembre de 1998, i s'han de complir els terminis d'execució, per la qual cosa cal la disponibilitat urgent dels terrenys, fet que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals presentaren al·legacions que han sigut resoltes pel ple de la Corporació. En l'expedient consta l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament d'Alquerías del Niño Perdido, en els quals no s'ha arribat a acord, per a l'execució del Projecte d'obertura i urbanització del vial de circumval·lació de Bellaguarda.
  
Relació de béns afectats:
  
Núm. d'ordre: 36.
  
Propietària: Sra. Rosa María Traver Gimeno.
  
DNI: 96.632.584.
  
Adreça: c/ Colom núm. 43, València.
  
Referència cadastral: polígon 2, parcel·la 292.
  
Superfície a expropiar: 1.480,16 m2.
  
Límits de superfície a expropiar:
  
Nord: camí, séquia enmig.
  
Sud: camí València, actualment camí la Regenta.
  
Est: resta de finca.
  
Oest: resta de finca.
  
Naturalesa: urbana, hort.
  
Classificació del sòl: sòl urbà residencial SU2.
  
Destí de la superfície a expropiar: obertura vial circumval·lació de Bellaguarda, entre el carrer de Sant Ramon i Camí València.
  
Valor adquisició: 1480,16 m2 a 2.404 PTA/ m2: 3.558.305 PTA.
  
5% premis d'afecció: 177.915 PTA.
  
TOTAL: 3.736.220 PTA.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la Corporació Local que expropia les al·legacions a l'únic efecte d'esmenar possibles errades sofertes en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Els interessats podran interposar contra ell els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en el seu cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Tot això d'acord amb el que s'ha establit als articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció contenciosa administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció contenciosa administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 14 de novembre de 2000
  
El conseller secretari del Govern Valencià,